Time Warner Center

Time Warner Center je budova stojaca na Columbus Circle na rohu Central Parku v New York City. Skladá sa z dvoch mrakodrapov, tie sú na spodných poschodiach prepojené obchodnými priestormi a garážami. Obe veže majú 55 poschodí a ich strechy sú vo výške 229 metrov nad úrovňou ulice. Stavebné práce na budove začali v roku 2000 a ukončené boli v roku 2003. Náklady na stavbu boli 1,6 miliardy dolárov, to z TWC robí jednu z najnákladnejších budov, aké kedy boli v USA postavené. Navrhla ich firma Skidmore, Owings and Merrill. Podlahová plocha je asi 260 000 m2 a najväčší priestor zaberá firma Time Warner. Nachádzajú sa tu aj kancelárie iných firiem, Mandarin Oriental Hotel, obchodné priestory a vo vyšších poschodiach luxusné byty. Iné projekty Commons ponúka multimediálne súbory na tému Time Warner Center Pozri aj Zoznam najvyšších budov v New Yorku Zdroj Tento článok je čiastočný alebo úplný preklad článku Time Warener Center na českej Wikipédii. Externé odkazy Záznam v databáze Emporis Záznam v databáze skyscraperpage.com